Qirgʻiziston 2006-yilgi Qishki Olimpiada oʻyinlarida

Qirgʻiziston 2006-yil 10–26-fevral kunlari Italiyaning Turin shahrida boʻlib oʻtgan Qishki Olimpiya oʻyinlarida ishtirok etish uchun delegatsiya yubordi. Bu Qirgʻizistonning Qishki Olimpiya oʻyinlaridagi toʻrtinchi ishtiroki edi. Delegatsiya tarkibida faqat bitta togʻ changʻichisi – ilk bor Olimpiadada qatnashgan Ivan Borisov bor edi. Uning eng yaxshi natijasi erkaklar oʻrtasidagi gigant slalom bahsida 41-oʻrin boʻldi, slalom yoʻnalishida esa u diskvalifikatsiya qilindi.

 Tarixi 
1991-yilda Sovet Ittifoqi parchalangandan soʻng, Qirg‘iziston Milliy olimpiya qo‘mitasi 1993-yil 1-yanvarda Xalqaro Olimpiya qoʻmitasi tomonidan rasman tan olindi. Qirgʻiziston 1994-yilda Lillehammer shahrida boʻlib oʻtgan Qishki Olimpiya oʻyinlaridan boshlab barcha Qishki Olimpiya oʻyinlarida ishtirok etib kelmoqda. Shuningdek, 1996-yilda Atlanta shahrida oʻtkazilgan Yozgi Olimpiada oʻyinlaridan beri ham muntazam qatnashib keladi.
Shu bois, bu Qirgʻizistonning Qishki Olimpiya oʻyinlaridagi toʻrtinchi ishtiroki edi
Turin shahriga yuborilgan Qirgʻiziston delegatsiyasi tarkibida faqat bitta sportchi – togʻ changʻichisi Ivan Borisov bor edi. U ham ochilish marosimida, ham yopilish marosimida mamlakat bayrogʻini koʻtarib chiqqan.

 Togʻ changʻisi 
Ivan Borisov Turin Olimpiadasi vaqtida 26 yoshda edi va Olimpiya oʻyinlarida ilk bor ishtirok etayotgan edi. 20-fevral kuni u erkaklar oʻrtasidagi gigant slalom bahsida qatnashdi. U birinchi urinishda 1 daqiqa 59,49 soniya, ikkinchi urinishda esa 1 daqiqa 37,61 soniya natija qayd etdi. Har ikkala bosqichda ham u marraga eng oxirgi boʻlib yetib kelgan sportchi boʻldi. Umumiy 3 daqiqa 37,10 soniya natija bilan u 41-oʻrinni, yaʼni soʻnggi oʻrinni egalladi. U 40-oʻrindagi sportchidan qariyb 30 soniyaga ortda qolgan edi. Shuningdek, yana 40 nafar ishtirokchi ikkala bosqichni ham yakunlay olmadi.. 25-fevral kuni slalom bahsida Borisov birinchi urinishni 1 daqiqa 9,54 soniya natija bilan yakunladi. Ikkinchi urinishda u 1 daqiqa 21,07 soniya koʻrsatkich qayd etdi, biroq belgilangan darvozachalardan birini oʻtkazib yuborgani sababli diskvalifikatsiya qilindi.
 Sportchi Yoʻnalish Final 1-urinish 2-urinish 3-urinish Umumiy vaqt Oʻrin Ivan Borisov Erkaklar oʻrtasida gigant slalom 1:59.49 1:37.61 — 3:37.10 41 Erkaklar oʻrtasida slalom 1:09.54 Diskvalifikatsiya qilindi
 Manbalar 

Turkum:Qishki Olimpiya o‘yinlari o‘tkazilgan joylar ro‘yxatlari
Turkum:2006-yilgi Qishki Olimpiada oʻyinlari